Τάνγκα (ένδυμα)

Το τάνγκα είναι ένδυμα που χρησιμοποιείται γενικά είτε ως εσώρουχο είτε ως μαγιό σε σε ορισμένες χώρες. Μπορεί επίσης να φοριέται σε παραδοσιακές τελετές ή αθλητικές διοργανώσεις.

Από την εμπρόσθια οπτική, το τάνγκα μοιάζει συνήθως με το κάτω μέρος του μπικίνι, αλλά στο οπίσθιο μέρος το υλικό είναι ελάχιστο. Τα τάνγκα σχεδιάζονται σχεδόν πάντα για να καλύπτουν τα γεννητικά όργανα, τον πρωκτό και το περίνεο και να αφήνουν μέρος ή το μεγαλύτερο μέρος των γλουτών ακάλυπτο. Η πίσω πλευρά του ενδύματος αποτελείται συνήθως από μια λεπτή ζώνη και μια λεπτή λωρίδα υλικού, σχεδιασμένη για να φορεθεί μεταξύ των γλουτών, η οποία συνδέει το κέντρο της μέσης με το κάτω μέρος του ενδύματος.

Ένας τύπος τάνγκα είναι το στρινγκ, το πίσω μέρος του οποίου αποτελείται μόνο από ένα (συνήθως ελαστικό) κορδόνι.Hydinger, Liss "Listen up, guys, here's a lingerie lingo lesson ", Daily News of Los Angeles, 6 February 1992 Οι δύο όροι στρινγκ και τάνγκα χρησιμοποιούνται συχνά ως ισοδύναμοι. Τα τάνγκα έρχονται σε μια ποικιλία στυλ ανάλογα με το πάχος, το υλικό ή τον τύπο του πίσω μέρους του υφάσματος και χρησιμοποιούνται από άνδρες και γυναίκες σε όλο τον κόσμο.

Το στυλ και η λέξη προέρχονται από τη Βραζιλία.

 Ιστορία 
μικρογραφία|Γυναίκα με δαντελένιο τάνγκα.
Το τάνγκα, όπως και ο πιθανός προκάτοχος του, το περίζωμα, πιστεύεται ότι είναι μία από τις πρώτες μορφές ανθρώπινου ενδύματος και πιστεύεται επίσης ότι το φορούσαν κυρίως ή αποκλειστικά οι άνδρες. Πιστεύεται ότι το τάνγκα αναπτύχθηκε αρχικά για να προστατεύει, να υποστηρίζει ή να κρύβει τα αρσενικά γεννητικά όργανα. Το περίζωμα είναι πιθανότατα η αρχαιότερη μορφή ενδυμάτων που χρησιμοποιείται από την ανθρωπότητα, αφού προέρχεται από τα θερμότερα κλίματα της Υποσαχάριας Αφρικής, όπου η ενδυμασία φορέθηκε για πρώτη φορά πριν από σχεδόν 75.000 χρόνια. Πολλοί φυλές, όπως μερικοί από τους Κόισαν της νότιας Αφρικής, φορούσαν τάνγκα για πολλά αιώνια. Όπως και το ιαπωνικό φουντόσι, αυτά τα πρώτα ρούχα κατασκευάστηκαν λαμβάνοντας υπόψιν τα αρσενικά γεννητικά όργανα.

Σύμφωνα με μερικούς ιστορικούς της μόδας, η πρώτη δημόσια εμφάνιση του τάνγκα στις Ηνωμένες Πολιτείες έγινε στην Παγκόσμια Έκθεση της Νέας Υόρκης του 1939. Αυτό προκύπτει από τον Φιορέλο Λα Γκουάρντια, Δήμαρχος της Νέας Υόρκης, ο οποίος διέταξε τους γυμνούς χορευτές της πόλης να καλυφθούν. Το αρχικό μπικίνι των Ζακ Χέιμ και του Λουί Ρεάρ από το 1946 (που εισήγαγαν τον όρο μπικίνι) είχε κιλότα με τάνγκα στο πίσω μέρος. Ο σχεδιαστής μόδας Ρούντι Γκάρντραϊχ, ο οποίος στα μέσα της δεκαετίας του 1960 δημιούργησε το πρώτο τόπλες μαγιό, το οποίο ονόμασε μονοκίνι, πιστώνεται ότι εισήγαγε το σύγχρονο τάνγκα το 1974, όταν σχεδίασε ένα τάνγκα μπικίνι σε απάντηση στην απαγόρευση γυμνής ηλιοθεραπείας από το Δημοτικό Συμβούλιο του Λος Άντζελες.

Οι στάσεις προς την χρήση των στριγνκ διαφέρουν γεωγραφικά και ανάμεσα στις κοινωνίες, όπως είναι σύνηθες με τα ιδιαίτερα αποκαλυπτικά ρούχα. Πριν από την είσοδό τους στην κυρίαρχη μόδα, τα στριγνκ φορούσαν κυρίως εξωτικοί χορευτές. Στον σύγχρονο δυτικό κόσμο, τα στριγνκ στοχεύουν πιο συχνά στις γυναίκες, αλλά τα φοράνε και τα δύο φύλα. Κατά τη διάρκεια της δεκαετίας του 1980, τα τάνγκα φορούσαν στη σκηνή αστέρες της ποπ όπως η Σερ και η Μαντόνα. Μέχρι τη δεκαετία του 1980, το στυλ (για τις γυναίκες) είχε εισέλθει στον μεγαλύτερο μέρος του δυτικού κόσμου. Το μαγιό τάνγκα έγινε ακόμη πιο δημοφιλές μέσα στη δεκαετίες του 1980 λόγω τηλεοπτικών εκπομπών όπως το Baywatch, όπου πολλές γυναίκες φορούσαν μαγιό τάνγκα.

Στη δεκαετία του 1990, το τάνγκα κέρδισε ευρύτερη δημοτικότητα στις Ηνωμένες Πολιτείες ως εσώρουχο και ως μαγιό, ειδικά στις γυναίκες, αλλά και στους άνδρες. Στις ΗΠΑ και την Ευρώπη, η χρήση των τάνγκα από τους άνδρες περιορίστηκε κάποτε κυρίως στην ζώνη χορού, στους σωματοδομηστές και στο πεδίο των στρίπερ. Τα ανδρικά τάνγκα είναι πλέον ευρύτερα διαθέσιμα και συνήθως φοριούνται ως καθημερινά εσώρουχα ή μαγιό, με μεγάλους λιανοπωλητές όπως το Kmart και δημοφιλείς μάρκες μόδας όπως η Calvin Klein να πωλούν ανρικά τάνγκα. Τα τάνγκα δεν προωθούνται στις αγορές ευρέως στους άνδρες όσο στις γυναίκες, ωστόσο στην Ευρώπη τα τάνγκα ήταν κοινά για πολλά χρόνια τόσο ως εσώρουχα όσο και ως μαγιό.

Στη δεκαετία του 2000, μερικοί άνθρωποι φορούσαν τάνγκα με χαμηλά κοψίματα hipsters και με σκοπό την έκθεση τους από το πάνω μέρος του παντελονιού τους, παράγοντας μια επίδραση που είναι δημοφιλώς γνωστή ως «ουρά φάλαινας». Αυτό οδήγησε σε πολλά σχέδια τάνγκα που προορίζονταν να φοριούνται με αυτόν τον τρόπο, τα οποία ήταν διακοσμημένα με κοσμήματα και μοτίβα στο πίσω μέρος. Στις αρχές της δεκαετίας του 2000, τα τάνγκα αποτελούσαν το 31% της αγοράς γυναικείων εσώρουχων. Ωστόσο, στα τέλη της δεκαετίας του 2000, η έκθεση ενός τάνγκα πάνω από το παντελόνι έγινε λιγότερο δημοφιλής.

 Εικόνες 

 Παραπομπές 

Κατηγορία:Γυναικεία εσώρουχα
Κατηγορία:Μαγιό